
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3149 

11 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της αριθμ. Δ19Α 
5030435/23-7-2012 απόφασης του Υπ. Οικονομι¬ 
κών «Οροι και προϋποθέσεις χορήγησης άδειας 
για τη διαδικασία απλουστευμένης διασάφησης 
και της διαδικασίας εκτελωνισμού στον οριζόμε¬ 


νο από τον εξαγωγέα τόπο». 1 

Τροποποίηση στους «Κανόνες Διακίνησης και 
Εμπορίας Προϊόντων και Παροχής Υπηρεσιών 
(ΔΙ.Ε.Π.Π.Υ.)». 2 


Συμπληρωματικά μέτρα για την εφαρμογή του άρ¬ 
θρου 10 του Κανονισμού 1857/2006 της Επιτροπής 
(ί358/3,16/12/2006), σχετικά με τις ενισχύσεις για 
την αντιμετώπιση νόσων ζώων και φυτών και της 


προσβολής από επιβλαβείς οργανισμούς. 3 

Καθιέρωση υπερωριακής απασχόλησης υπαλλήλων 
της Δ/νσης Τεχνικών Έργων της Περιφερειακής 
Ενότητας Ροδόπης, της Περιφέρειας Ανατολικής 

Μακεδονίας - Θράκης, για το έτος 2014. 4 

Τροποποίηση της απόφασης ΕΠΑΘ 21/2/4.11.2011 «Κα¬ 
νονισμός ειδικής εκκαθάρισης πιστωτικών ιδρυ¬ 
μάτων», όπως ισχύει. 5 


ΑΠΟΦΑΣΕΙ Σ 

Αριθμ. Δ19Α 5041269 ΕΞ 2013 (1) 


Τροποποίηση και συμπλήρωση της αριθμ. Δ19Α 5030435/ 
23-7-2012 απόφασης του Υπ. Οικονομικών «Όροι και 
προϋποθέσεις χορήγησης άδειας για τη διαδικασία 
απλουστευμένης διασάφησης και της διαδικασίας 
εκτελωνισμού στον οριζόμενο από τον εξαγωγέα 
τόπο». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κοινοτικού Τελωνειακού Κώδικα 
Κανονισμός (ΕΟΚ) αριθμ. 2913/92 του Συμβουλίου «περί 
θεσπίσεως κοινοτικού τελωνειακού κώδικα» όπως τρο¬ 
ποποιήθηκε με τον Κανονισμό (ΕΚ) αριθμ. 648/2005 του 
Συμβουλίου και ιδιαίτερα το άρθρο 76 περί απλουστευ- 
μένων διαδικασιών. 


2. Τις διατάξεις εφαρμογής του Κοινοτικού Τελωνει¬ 
ακού Κώδικα Κανονισμός (ΕΟΚ) 2454/93 της Επιτροπής 
«για τον καθορισμό ορισμένων διατάξεων εφαρμογής 
του Κανονισμού (ΕΟΚ) αριθμ. 2913/92 του Συμβουλίου 
περί θεσπίσεως του κοινοτικού τελωνειακού κώδικα», 
όπως τροποποιήθηκε με τους Κανονισμούς (ΕΚ) αριθμ. 
1192/2008, και (ΕΚ) αριθμ. 430/2010. 

3. Τις διατάξεις του άρθρου 6 του Κώδικα Διοικητικής 
Διαδικασίας (νόμος 2690/1999 ΦΕΚ 45/Α/9-3-1999), όπως 
τροποποιήθηκε και ισχύει. 

4. Τις διατάξεις των άρθρων 34,179 παράγραφος 2 και 
180 παρ.2 του Εθνικού Τελωνειακού Κώδικα ν.2960/2001 
(ΦΕΚ 265/Α/22-11-2001) όπως τροποποιήθηκε και ισχύει. 

5. Την αριθμ. Δ19Α 5030435ΕΞ2012/23-7-2012 (ΦΕΚ 
2254/Β/2-8-2012) «Οροι και προϋποθέσεις χορήγησης 
άδειας για τη διαδικασία απλουστευμένης διασάφησης 
και της διαδικασίας εκτελωνισμού στον οριζόμενο από 
τον εξαγωγέα τόπο» απόφαση του Υφ. Οικονομικών. 

6. Την αριθμ. ΥΠΟΙΚ 07927ΕΞ/19-9-2013 (ΦΕΚ 2574/Β/ 
14-9-2013) Απόφαση του Πρωθυπουργού και του Υπ. 
Οικονομικών περί ανάθεσης αρμοδιοτήτων στον Υφυ¬ 
πουργό Οικονομικών Γεώργιο Μαυραγάνη. 

7. Την ανάγκη διευκόλυνσης των κατόχων αδειών 
απλουστευμένης διασάφησης και τελωνισμού στον 
οριζόμενο από τον εξαγωγέα τόπο κατά την εξαγωγή. 

8. Το γεγονός ότι από την έκδοση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Η αριθμ. Δ19Α 5030435ΕΞ2012 απόφαση του Υπ. Οικο¬ 
νομικών τροποποιείται ως ακολούθως: 

1. Στο άρθρο 7 προστίθεται παράγραφος 6 ως ακο¬ 
λούθως: 

«Στην άδεια χρήσης της διαδικασίας απλουστευμέ¬ 
νης διασάφησης ή της διαδικασίας εκτελωνισμού στον 
οριζόμενο από τον εξαγωγέα τόπο προσδιορίζονται οι 
ειδικές συνθήκες τελωνισμού για τον κάτοχο της άδειας 
λαμβάνοντας υπόψη το είδος των συναλλαγών του». 

2. Στο άρθρο 13 η παράγραφος 3 συμπληρώνεται ως 
ακολούθως: 

«Σε περίπτωση που δεν μπορεί να υποβληθεί μία συμπλη¬ 
ρωματική διασάφηση τύπου Υ για όλες τις απλουστευμένες 
διασαφήσεις που κατατέθηκαν τον προηγούμενο μήνα, 
υποβάλλονται περισσότερες συμπληρωματικές διασαφή- 

σεις τύπου Υ εντός της προθεσμίας των δέκα πέντε (15) 
ημερολογιακών ημερών από τη λήξη του μήνα αυτού.» 

3. Στο άρθρο 14 η παράγραφος 3 συμπληρώνεται ως 
ακολούθως: 

«Σε περίπτωση που δεν μπορεί να υποβληθεί μία συ¬ 
μπληρωματική διασάφηση τύπου Υ για όλες τις απλου- 
στευμένες διασαφήσεις που κατατέθηκαν τον προηγού¬ 
μενο μήνα ή μία ανακεφαλαιωτική διασάφηση τύπου Ζ 
για όλες τις λογιστικές εγγραφές του προηγούμενου 
μήνα, υποβάλλονται περισσότερες συμπληρωματικές 
διασαφήσεις τύπου Υ ή περισσότερες ανακεφαλαιωτι¬ 
κές διασαφήσεις τύπου Ζ εντός της προθεσμίας των 
δέκα πέντε (15) ημερολογιακών ημερών από τη λήξη 
του μήνα αυτού.». 

4. Στο άρθρο 15 η πρώτη παράγραφος διαμορφώνεται 
ως ακολούθως: 

«Ο κάτοχος άδειας χρήσης διαδικασίας εκτελωνι- 
σμού στις εγκαταστάσεις του ή σε άλλο τόπο που έχει 
εγκριθεί από τις τελωνειακός αρχές, υποχρεούται να 
τηρεί Ειδικό Λογιστικό Βιβλίο σε ηλεκτρονική μορφή, 
στο οποίο καταχωρεί τα εμπορεύματα τα οποία θέτει 
στο καθεστώς της εξαγωγής, γνωστοποιώντας άμεσα 
στο αρμόδιο τελωνείο εξαγωγής τα στοιχεία της λο¬ 
γιστικής εγγραφής». 

Αρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Α2-1127 (2) 

Τροποποίηση στους «Κανόνες Διακίνησης και Εμπορίας 
Προϊόντων και Παροχής Υπηρεσιών (ΔΙ.Ε.Π.Π.Υ.)». 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Το ν. 4177/2013 «Κανόνες ρύθμισης της αγοράς προϊ¬ 
όντων και της παροχής υπηρεσιών και άλλες διατάξεις», 
(ΦΕΚ ΑΊ73) και ιδίως τα άρθρα 4 και 22 του ιδίου νόμου. 

2. Το Π.Δ. 63/2005 «Κωδικοποίηση για την Κυβέρνηση 
και τα Κυβερνητικά όργανα» (ΦΕΚ Α' 98/2005). 

3. Το Π.Δ. 397/1988 «Οργανισμός του Υπουργείου Εμπο¬ 
ρίου» (ΦΕΚ Α' 185/1988) όπως τροποποιήθηκε και ισχύει. 

4. Το Π.Δ. 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ Α' 221/2009). 

5. Το Π.Δ. 83/2012 «Διορισμός Αντωνίου Σαμαρά 
του Κωνσταντίνου ως Πρωθυπουργού» (ΦΕΚ 140/Α/ 
20 - 6 - 2012 ). 

6. Το Π.Δ. 118/2013 «Τροποποίηση του π.δ. 85/2012 (Α' 
141).... μετονομασία των Υπουργείων Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων... 
σε Υπουργείο Ανάπτυξης και Ανταγωνιστικότητας...» 
(Α' 152). 

7. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 


8. Τη με αρ. 27858/ΔΙΟΕ/546/2013 Απόφαση του Πρω¬ 
θυπουργού και του Υπουργού Ανάπτυξης και Ανταγω¬ 
νιστικότητας «Ανάθεση αρμοδιοτήτων στον Υφυπουργό 
Ανάπτυξης και Ανταγωνιστικότητας Αθανάσιο Σκορδά». 
(Β' 1653). 

9. Το υπ * 1 2 3 4 5 6 7 αριθμ. 3034/102183/4-12-2012 έγγραφο της 
Δ/νσης Ζωικής Παραγωγής και ΑΠΑ του Υπουργείου 
Αγροτικής Ανάπτυξης και Τροφίμων. 

10. Το υπ 1 αριθμ. 726/102665/2012/4-10-2012 έγγραφο 
της Γενικής Δ/νσης Κτηνιατρικής του Υπουργείου Αγρο¬ 
τικής Ανάπτυξης και Τροφίμων. 

11. Το υπ' αριθμ. 4801/102626/4-10-2012 έγγραφο της Δ/ 
νσης Μεταποίησης Τυποποίησης και Ποιοτικού Ελέγχου 
του Υπουργείου Αγροτικής Ανάπτυξης και Τροφίμων. 

12. Τα υπ' αριθμ. 15911/4-10-2012 και 14906/28-9-2011 
έγγραφα του Ενιαίου Φορέα Ελέγχου Τροφίμων. 

13. Το υπ' αριθμ. 9350.3/1/2012/3-10-2012 έγγραφο της 
Γ ενικής Δ/νσης Αλιείας του Υπουργείου Αγροτικής Ανά¬ 
πτυξης και Τροφίμων. 

14. Το υπ' αριθμ. οικ. 30/003/1034/28-9-2012 έγγραφο 
του Γ ενικού Χημείου του Κράτους, Δ/νση Τροφίμων και 
Δ/νση Αλκοόλης, Αλκοολούχων Ποτών, Οίνου και Ζύθου. 

15. Το υπ' αριθμ. 6912/21-9-2012 έγγραφο της Επιτροπής 
Ανταγωνισμού. 

16. Την Κοινή Υπουργική Απόφαση των Υπουργών Οι¬ 
κονομίας και Οικονομικών και Ανάπτυξης Φ2-1393/07 (Β' 
521) «Όργανα μέτρησης», όπως ισχύει. 

17. Την απόφαση αριθμ. Α2-861/14-8-2013 (ΦΕΚ 2044/ 
Β/22-8-2013) «Κανόνες Διακίνησης και Εμπορίας Προϊό¬ 
ντων και Παροχής Υπηρεσιών (ΔΙ.Ε.Π.Π.Υ.)». 

18. Το γεγονός ότι κατά την έναρξη ισχύος των ΔΙΕΠΠΥ 
οι επιχειρήσεις είχαν ήδη προβεί στις παραγγελίες των 
προϊόντων τους για το έτος 2014 και επομένως είναι 
αναγκαίο να ανασταλεί η διάταξη αυτή για το έτος 2014 
προκειμένου να μη διαταραχθεί η εύρυθμη λειτουργία 
της αγοράς. 

19. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Στο τέλος της παραγράφου 10 του άρθρου 2 της 
Υ.Α. Α2-861/2013 (ΦΕΚ Β 2044/2013) προστίθεται το εξής 
εδάφιο: 

«Εως την 31-12-2014 αναστέλλεται η εφαρμογή του 
δεύτερου εδαφίου της παραγράφου 10 του άρθρου 2 
της Υπουργικής Απόφασης Α2-861 (ΦΕΚ Β 2044/2013)». 

Αρθρο 2 

Η παρούσα τίθεται σε ισχύ από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 

Αριθμ. 4672/147094 (3) 

Συμπληρωματικά μέτρα για την εφαρμογή του άρθρου 
10 του Κανονισμού 1857/2006 της Επιτροπής (1358/3, 
16/12/2006), σχετικά με τις ενισχύσεις για την αντι¬ 
μετώπιση νόσων ζώων και φυτών και της προσβο¬ 
λής από επιβλαβείς οργανισμούς 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί οργα- 
νώσεως των Διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α' 280). 

β) Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ Α' 34), όπως η παρ. 1 
τροποποιήθηκε με τη διάταξη του άρθρου 6 παρ. 1 του 
ν. 1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Άνθρακα και Χάλυβα και του Οργανισμού 
Εφοδιασμού ΕΥΡΑΤΟΜ» καθώς και του άρθρου 3 του 
ιδίου ως άνω νόμου, όπως αυτό αντικαταστάθηκε με το 
άρθρο 65 του ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α' 101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (ΦΕΚ Α 98). 

2. Τις Κοινοτικές Κατευθυντήριες Γραμμές για τις κρα¬ 
τικές ενισχύσεις στον τομέα της γεωργίας και δασοκο¬ 
μίας (2006/0 319/ΕΚ, Ε.Ε. Ο 319 27/12/2006). 

3. Το άρθρο 10 του Κανονισμού 1857/2006 της Επιτρο¬ 
πής (Ε358/3,16/12/2006) 

4. Την αριθ. Υ44/5.7.2012 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Αγροτικής Ανάπτυξης και Τροφίμων Χαρακόπουλο Μά- 
ξιμο» (Β’ 2094/6.7.2012). 

5. Την αριθμ. Υ48/09.07.2012 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Χρήστο Στάίκούρα» (ΦΕΚ 2105/Β') 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του 
Κρατικού Προϋπολογισμού για το έτος 2013, ενώ για 
την ενδεχόμενη δαπάνη για κάθε ένα από τα επόμενα 
οικονομικά έτη θα εγγράφονται και θα δεσμεύονται 
στον προϋπολογισμό του ΥΠΑΑΤ (Ε.Φ110, ΚΑΕ 2111) από 
τις υφιστάμενες πιστώσεις το απαιτούμενο κάθε φορά 
ποσό για την κάλυψη των αναγκών συμπληρωματικών 
μέτρων, χωρίς προσθήκη επιχορήγησης αυτού, απο¬ 
φασίζουμε: 

Άρθρο 1 
Σκοπός 

1. Σκοπός της παρούσας είναι η θέσπιση των ανα¬ 
γκαίων συμπληρωματικών μέτρων για την καταβολή 
ενισχύσεων στη φυτική και ζωική παραγωγή για την 
αντιμετώπιση νόσων ζώων και φυτών και της προσβολής 
τους από επιβλαβείς οργανισμούς σε εφαρμογή του 
άρθρου 10 του Κανονισμού 1857/2006 της Επιτροπής 
(Ε358/3, 16/12/2006) και των αναγραφόμενων στο Κε¬ 


φάλαιο V, υποκεφάλαιο Ϊ/.Β.4 των Κοινοτικών Κατευ¬ 
θυντήριων Γραμμών για τις Κρατικές Ενισχύσεις στον 
τομέα της γεωργίας και δασοκομίας (2006/0 319/ΕΚ, Ο 
319, 27/12/2006). 

Άρθρο 2 

Πεδίο Εφαρμογής-Στόχοι 

1. Η παρούσα εφαρμόζεται σε ενισχύσεις που χορη¬ 
γούνται σε κατόχους γεωργικών εκμεταλλεύσεων, οι 
οποίοι δραστηριοποιούνται στον τομέα της πρωτογε¬ 
νούς παραγωγής αγροτικών προϊόντων είτε για την 
πρόληψη και εκρίζωση νόσων ζώων και φυτών και την 
αντιμετώπιση της προσβολής από επιβλαβείς οργανι¬ 
σμούς είτε για απώλειες που προκλήθηκαν από νόσους 
ζώων και φυτών ή προσβολή από επιβλαβείς οργανι¬ 
σμούς στα πλαίσια προγράμματος πρόληψης και εκρί- 
ζωσης σε εθνικό ή κοινοτικό ή περιφερειακό επίπεδο. 

2. Τα προγράμματα πρόληψης και εκρίζωσης που εκ- 
δίδονται σε εθνικό επίπεδο κοινοποιούνται, μέσω του 
Υπουργείου Οικονομικών, στην αρμόδια Ευρωπαϊκή Επι¬ 
τροπή, σε εφαρμογή του άρθρου 108 παράγραφος 3 της 
Συνθήκης και οι ενισχύσεις θα καταβάλλονται στους 
δικαιούχους μετά την αντίστοιχη εγκριτική Απόφαση 

3. Ο στόχος των μέτρων ενίσχυσης μπορεί να είναι: 

α) προληπτικός και να περιλαμβάνει μέτρα ή αναλύ¬ 
σεις ανίχνευσης, εκρίζωση παρασίτων που ενδεχομένως 
μεταδίδουν την ασθένεια, προληπτικούς εμβολιασμούς 
ζώων, καλή μεταχείριση των καλλιεργειών, προληπτική 
σφαγή ζώων, καταστροφή καλλιεργειών 

β) αντισταθμιστικός, κατά το μέτρο που τα προσβε¬ 
βλημένα ζώα σφάζονται ή θανατώνονται ή οι καλλι¬ 
έργειες καταστρέφονται με διαταγή ή σύσταση των 
αρμόδιων αρχών, αποβιώνουν λόγω εμβολιασμών ή άλ¬ 
λων μέτρων που συνιστούν ή διατάσσουν οι αρμόδιες 
αρχές. Συνεπώς η ενίσχυση αφορά σε απώλειες που 
προκαλούνται από νόσους, ζώων και φυτών ή προσβολή 
από επιβλαβείς οργανισμούς, η εκδήλωση των οποίων 
έχει αναγνωριστεί επίσημα από τις αρμόδιες αρχές. Στο 
σχετικό πρόγραμμα πρόληψης και εκρίζωσης καθορίζο¬ 
νται σαφώς η ασθένεια ή η προσβολή, με παράλληλη 
περιγραφή των σχετικών μέτρων. 

Άρθρο 3 

Ορισμοί 

Για την εφαρμογή της παρούσας ισχύουν οι παρακάτω 
ορισμοί: 

1. Όροι που αφορούν σε φυτά και φυτικά προϊόντα 
καθορίζονται στο άρθρο 2 παράγραφος 1 του Π.Δ. 
365/2002 (Α' 307) όπως ισχύει, καθώς και στο Διεθνές 
Πρότυπο Φυτοϋγειονομικών Μέτρων αριθμ. 5 του ΡΑΟ 
σχετικά με το «γλωσσάριο των φυτοϋγειονομικών όρων». 

2. «Νόσοι ζώων» είναι οι ασθένειες του ζωικού κεφα¬ 
λαίου, όπως αυτές αναφέρονται στον κατάλογο των 
νόσων των ζώων του Διεθνούς Γ ραφείου Επιζωοτιών. 

3. «Απαραίτητα μέτρα» είναι τα μέτρα τα οποία καθο¬ 
ρίζονται κατά περίπτωση από το πρόγραμμα πρόληψης 
και εκρίζωσης. 

4. «Επίσημο πρόγραμμα πρόληψης και εκρίζωσης» 
είναι η κατά περίπτωση εθνική κανονιστική πράξη ή 
κανονιστική πράξη της ΕΕ που αφορά είτε συγκεκρι¬ 
μένα μέτρα πρόληψης, εκρίζωσης ή περιορισμού της 

εξάπλωσης νόσων ζώων και φυτών και αντιμετώπισης 
της προσβολής από επιβλαβείς οργανισμούς είτε αντι¬ 
στάθμιση απωλειών που προκλήθηκαν από νόσους ζώων 
και φυτών ή προσβολή από επιβλαβείς οργανισμούς 

5. «Γεωργικές εκμεταλλεύσεις» είναι οι εκμεταλλεύσεις 
που δραστηριοποιούνται στην παραγωγή αγροτικών 
προϊόντων φυτικής προέλευσης (συμπεριλαμβανομέ¬ 
νου και του δασικού πολλαπλασιαστικού υλικού) ή/και 
προϊόντων της κτηνοτροφίας (συμπεριλαμβανομένης 
της μελισσοκομίας και της σηροτροφίας). 

6. Ως «γεωργική παραγωγή» νοείται το σύνολο της 
πρωτογενούς φυτικής ή ζωικής παραγωγής μιας γεωρ¬ 
γικής εκμετάλλευσης. 

7. Ως «κάτοχος γεωργικής εκμετάλλευσης» νοείται 
το φυσικό ή νομικό πρόσωπο του ιδιωτικού δικαίου, 
οποιοσδήποτε εταιρικής μορφής, ή Συλλογική Αγροτική 
Οργάνωση (Σ.Α.Ο.) του ν. 4015/2011 (ΑΣ, ΟΠ, ΑΕΣ), ή Αγρο¬ 
τική Συνεταιριστική Οργάνωση (Α.Σ.Ο.) του ν. 2810/2000 
(ΑΣ, ΕΑΣ, ΚΑΣΟ, ΚΕΣΕ, ΣΕ) εφόσον είναι: 

α) Κύριος, συγκύριος ή νομέας γεωργικής εκμετάλ¬ 
λευσης ή 

β) Μισθωτής ή αγρολήπτης της γεωργικής εκμετάλ¬ 
λευσης, εφόσον η μίσθωση ή η επίμορτη αγροληψία έχει 
συναφθεί εγγράφως και έχει θεωρηθεί από την αρμόδια 
Δημόσια Οικονομική Υπηρεσία (Δ.Ο.Υ.) ή 

γ) Κάτοχος γεωργικής εκμετάλλευση με συμβολαιο¬ 
γραφικό πληρεξούσιο. 

Αρθρο 4 
Αρμόδιες αρχές 

1. Η Διεύθυνση Προστασίας Φυτικής Παραγωγής της 
Γ ενικής Διεύθυνσης Φυτικής Παραγωγής και η Διεύθυν¬ 
ση Υγείας των Ζώων της Γενικής Διεύθυνσης Κτηνια¬ 
τρικής του Υπουργείου Αγροτικής Ανάπτυξης και Τρο¬ 
φίμων ορίζονται ως αρμόδιες αρχές για τη σύνταξη και 
εισήγηση προς τον Υπουργό Αγροτικής Ανάπτυξης και 
Τροφίμων και τους τυχόν, κατά περίπτωση, συναρμόδι- 
ους Υπουργούς, των εθνικών επίσημων προγραμμάτων 
πρόληψης και εκρίζωσης (αρμόδιες αρχές), λαμβάνοντας 
υπόψη τους ιδίως: 

α) τις επιπτώσεις της νόσου ή της προσβολής στη 
δημόσια υγεία, 

β) τις επιπτώσεις στην ευρύτερη οικονομία της πε¬ 
ριοχής, 

γ) τη φύση των μέτρων (υποχρεωτικά ή προαιρετικά) 
και 

δ) την ενδημικότητα της νόσου ή της προσβολής στην 
περιοχή. 

2. Ο Οργανισμός Ελληνικών Γεωργικών Ασφαλίσεων 
(ΕΛΓΑ) ορίζεται ως αρμόδια συντονιστική αρχή για τη 
χορήγηση των κρατικών ενισχύσεων σε γεωργούς/κτη- 
νοτρόφους, βάση των επίσημων προγραμμάτων για τις 
ανάγκες της παρούσας απόφασης. 

3. Οι αρμόδιες αρχές και ο ΕΛΓ Α συνεργάζονται με τις 
Περιφερειακές Επιτροπές, όπως αυτές καθορίζονται στο 
άρθρο 10 της αριθμ. 281245/2008 Κοινής Απόφασης των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Κανονισμός Κρατικών Οικονο¬ 
μικών Ενισχύσεων» (Β'628). Οι Περιφερειακές Επιτροπές 
προσδιορίζουν με ακρίβεια τις ζώνες που επλήγησαν 
από νόσους ζώων και φυτών και επιβλαβείς οργανισμούς 
και προβαίνουν σε αξιολόγηση των ενδεχόμενων ζημιών. 


Άρθρο 5 
Δικαιούχοι 

1. Δικαιούχος, των ενισχύσεων του άρθρου 6, μπορεί 
να κριθεί φυσικό πρόσωπο που είναι κάτοχος γεωργικής 
εκμετάλλευσης και: 

α) Είναι φορολογικά και ασφαλιστικά ενήμερο και 
ασφαλισμένο στον ΕΛ.Γ.Α. 

β) Δεν έχει καμία υποχρέωση επιστροφής χρημάτων 
από άλλη ενίσχυση, η οποία έχει κριθεί ασυμβίβαστη 
ή αχρεώστητη. 

γ) Είναι νόμιμος κάτοχος της εκμετάλλευσης τη στιγμή 
που συνέβη η προσβολή από επιβλαβείς οργανισμούς. 

δ) Παρουσιάζει γεωργικό εισόδημα από την εκμετάλ¬ 
λευση που ζημιώθηκε. 

ε) Δεν έχει εγκαταλείψει την εκμετάλλευση, δεν τε¬ 
λεί υπό πτώχευση ή δεν εκκρεμεί σε βάρος του άλλη 
συλλογική διαδικασία ικανοποίησης των πιστωτών του. 

2. Δικαιούχος, των ενισχύσεων του άρθρου 6, μπο¬ 
ρεί να κριθεί νομικό πρόσωπο του ιδιωτικού δικαίου, 
οποιοσδήποτε εταιρικής μορφής, ή Σ.Α.Ο. ή Α.Σ.Ο. που 
είναι κάτοχος γεωργικής εκμετάλλευσης και: 

α) Είναι φορολογικά και ασφαλιστικά ενήμερο. 

β) Δεν έχει καμία υποχρέωση επιστροφής χρημάτων 
από άλλη ενίσχυση, η οποία έχει κριθεί ασυμβίβαστη 
ή αχρεώστητη. 

γ) Είναι νόμιμος κάτοχος της εκμετάλλευσης τη στιγμή 
που συνέβη η προσβολή από επιβλαβείς οργανισμούς. 

δ) Από τη συστατική πράξη προκύπτει ότι δραστη¬ 
ριοποιείται και στην πρωτογενή παραγωγή αγροτικών 
προϊόντων και παρουσιάζει γεωργικό εισόδημα από την 
εκμετάλλευση που ζημιώθηκε 

ε) Λειτουργεί τουλάχιστον ένα έτος με οικονομικά 
αποτελέσματα. 

στ) Δεν έχει εγκαταλείψει την εκμετάλλευση, δεν τε¬ 
λεί υπό πτώχευση ή δεν εκκρεμεί σε βάρος του άλλη 
συλλογική διαδικασία ικανοποίησης των πιστωτών του. 

3. Δεν δύνανται να κριθούν δικαιούχοι έστω και εάν 
πληρούν τις προαναφερόμενες προϋποθέσεις οι εξής: 

α) Τα πρόσωπα που έχουν ενταχθεί στο παρελθόν σε 
πρόγραμμα του Υπουργείου Αγροτικής Ανάπτυξης και 
Τροφίμων και δήλωσαν ψευδή στοιχεία ή αθέτησαν, με 
υπαιτιότητά τους, τους όρους και τις προϋποθέσεις που 
ορίζονταν σε αυτό. 

β) Τα πρόσωπα που έχουν καταδικασθεί την τελευταία 
πριν τη ζημιά τριετία ή το έτος ζημιάς ή που εκτίουν φυ¬ 
λάκιση δυνάμει δικαστικής αποφάσεως και η καταδίκη 
αφορά σε εξαπάτηση του Δημοσίου, υποθέσεις εμπο¬ 
ρίας και καλλιέργειας ναρκωτικών ουσιών, ζωοκλοπή, 
καταστροφή του περιβάλλοντος, για τη συγκεκριμένη 
δραστηριότητα και στο συγκεκριμένο χώρο, για τον 
οποίο υποβάλλεται το αίτημα κρατικής ενίσχυσης, πα¬ 
ράνομη διακίνηση - εμπορία - χρήση μη εγκεκριμένων 
γεωργικών φαρμάκων και χρήση απαγορευμένων κτη¬ 
νιατρικών φαρμάκων. 

4. Η μη συνδρομή των περιπτώσεων της παραγράφου 
3 βεβαιώνεται με υπεύθυνη δήλωση. 

5. Οι αιτούμενοι οικονομική ενίσχυση οφείλουν να δη¬ 
λώνουν με υπεύθυνη δήλωση εάν έχουν ασφαλισθεί ή 
όχι σε οποιονδήποτε ιδιωτικό ασφαλιστικό φορέα. 

Αρθρο 6 

Κατηγορίες ενισχύσεων 

1. Οι κρατικές ενισχύσεις διακρίνονται σε δύο κατη¬ 
γορίες, ήτοι: 

α) Ενισχύσεις αποζημίωσης για δαπάνες πρόληψης και 
εκρίζωσης νόσων ζώων και φυτών και αντιμετώπισης 
της προσβολής από επιβλαβείς οργανισμούς, οι οποίες 
συνίστανται σε: 

αα) υγειονομικούς, φυτοϋγειονομικούς ελέγχους, εξε¬ 
τάσεις, εντομολογικές παγίδες και άλλα μέτρα ανίχνευ¬ 
σης 

ββ) αγορά και χορήγηση εμβολίων, φαρμάκων και φυ- 
τοπροστατευτικών προϊόντων 
γγ) σφαγή / θανάτωση και καταστροφή των ζώων και 
των καλλιεργειών 

δδ) ενισχύσεις οι οποίες μπορούν να καταβληθούν 
για τον έλεγχο ενδιάμεσου ξενιστή, κατά περίπτωση, 
και σύμφωνα με τα αναγραφόμενα στο σχετικό επί¬ 
σημο πρόγραμμα. Οι δαπάνες αυτές αφορούν κυρίως 
ψεκασμούς με κατάλληλα εντομοκτόνα ή προληπτικούς 
ψεκασμούς, κατά περίπτωση, καθώς και εμβολιασμούς 
ζωικού κεφαλαίου. 

Οι ενισχύσεις χορηγούνται σε είδος μέσω επιδοτού¬ 
μενων υπηρεσιών και δεν πρέπει να περιλαμβάνουν 
άμεσες χρηματικές πληρωμές σε κατόχους γεωργικών 
εκμεταλλεύσεων. 

β) Ενισχύσεις αποζημίωσης για απώλειες ζώων ή φυ¬ 
τών που προκλήθηκαν από νόσους ή προσβολή από 
επιβλαβείς οργανισμούς καθώς και για απώλειες ει¬ 
σοδημάτων λόγω υποχρεώσεων εφαρμογής μέτρων 
καραντίνας και δυσχερειών αντικατάστασης του ζωικού 
κεφαλαίου ή αναφύτευσης του φυτικού κεφαλαίου 
Οι ενισχύσεις του παρόντος άρθρου πρέπει να περι¬ 
ορίζονται σε απώλειες που προκαλούνται από νόσους 
ή επιβλαβείς οργανισμούς των οποίων η εστία έχει 
αναγνωριστεί επίσημα από τις δημόσιες αρχές και δεν 
μπορούν να περιλαμβάνουν ή να υποκαθιστούν αποζη¬ 
μιώσεις που προκύπτουν από την προστασία της αγρο¬ 
τικής δραστηριότητας της παραγράφου 3 του άρθρου 
1 του νόμου 3877/2010(ΦΕΚ 16Α) 

Αρθρο 7 

Όροι και προϋποθέσεις για την καταβολή ενίσχυσης 

1. Για την καταβολή των ενισχύσεων του άρθρου 6 
απαιτείται να συντρέχουν αθροιστικά οι παρακάτω 
προϋποθέσεις: 

α) Να έχει εκδοθεί επίσημο πρόγραμμα πρόληψης 
και εκρίζωσης που να προβλέπει τη λήψη μέτρων με 
σκοπό την πρόληψη, την εκρίζωση ή τον περιορισμό της 
εξάπλωσης νόσων ζώων και φυτών και της προσβολής 
τους από επιβλαβείς οργανισμούς ή την αντιστάθμιση 
απωλειών που προκλήθηκαν από νόσους ζώων και φυ¬ 
τών ή προσβολή από επιβλαβείς οργανισμούς. 

β) Να μην πρόκειται για νόσους που η κοινοτική νομο¬ 
θεσία προβλέπει ειδική επιβάρυνση για μέτρα ελέγχου 
γ) Να μην πρόκειται για ζημιές που προκλήθηκαν λόγω 
μη εφαρμογής ορθών γεωργικών πρακτικών. 

δ) Οι γεωργικές εκμεταλλεύσεις, που υπέχουν σχετική 
υποχρέωση, να τηρούν βιβλία ή μητρώα και να δια¬ 
θέτουν ή να παρέχουν στις αρμόδιες αρχές στοιχεία 
παραγωγής και οικονομικά στοιχεία. 

ε) Οι γεωργικές εκμεταλλεύσεις πρέπει σε κάθε πε¬ 
ρίπτωση να τηρούν όλες τις απαιτήσεις της κείμενης 
εθνικής και κοινοτικής νομοθεσίας που αφορούν το συ¬ 
γκεκριμένο είδος εκμετάλλευσης. 

2. Δεν καταβάλλονται ενισχύσεις: 

α) Σε περίπτωση παράβασης απαγορεύσεων ή περι¬ 


ορισμών που επιβάλλονται από κανονισμούς του Συμ¬ 
βουλίου για τη θέσπιση κοινών οργανώσεων αγοράς, 
ακόμη και όταν οι εν λόγω απαγορεύσεις και περιορι¬ 
σμοί αφορούν μόνο την κοινοτική στήριξη. 

β) Σε περίπτωση υποβολής ψευδών δηλώσεων ή 
παραπλανητικών στοιχείων, που αφορούν σημαντικά 
στοιχεία της εκμετάλλευσης και ενδεικτικά ιδιοκτησι¬ 
ακό καθεστώς, έκταση καλλιέργειας, υπόδειξη άλλης 
εκμετάλλευσης, κλπ. 

Αρθρο 8 

Ποσά ενισχύσεων αποζημίωσης 

1. Τα ποσά των κρατικών ενισχύσεων καθορίζονται 
κατά περίπτωση με το «επίσημο πρόγραμμα πρόληψης 
και εκρίζωσης». 

2. Οι κρατικές ενισχύσεις καταβάλλονται το συντο¬ 
μότερο δυνατό και όχι πέρα των τεσσάρων ετών από 
την πραγματοποίηση της δαπάνης ή την επέλευση της 
ζημιάς. 

3. Οι ενισχύσεις καταβάλλονται από τον αρμόδιο φο¬ 
ρέα σε πίστωση τραπεζικών λογαριασμών που δηλώνουν 
οι δικαιούχοι και υπόκεινται στις νόμιμες κρατήσεις.. 

4. Η ακαθάριστη ένταση ενίσχυσης μπορεί να φθάσει 
μέχρι το 100% των πραγματικών δαπανών για τα μέτρα 
του άρθρου 6. 

5. Στις περιπτώσεις που οι δικαιούχοι είχαν ασφα- 
λισθεί σε ιδιωτικό ασφαλιστικό φορέα, η κρατική ενί¬ 
σχυση που προβλέπεται από την παρούσα χορηγείται 
στο σύνολό της, εφόσον το άθροισμα της αποζημίω¬ 
σης που καταβλήθηκε από τον ιδιωτικό ασφαλιστικό 
φορέα και της κρατικής ενίσχυσης που προβλέπεται, 
δεν υπερβαίνει το 100% της ζημιάς, άλλως αυτή μειώ¬ 
νεται αναλογικά. Επιπλέον, τα συνήθη έξοδα, τα οποία 
απέφυγε ο γεωργός (για παράδειγμα τα έξοδα συλλο¬ 
γής, λόγω μη συγκομιδής των προϊόντων, ή τα έξοδα 
για καλλιεργητικές φροντίδες και επεμβάσεις που δεν 
πραγματοποιήθηκαν από τη στιγμή της καταστροφής ή 
εκρίζωσης μέχρι τη συγκομιδή) πρέπει επίσης να λαμ- 
βάνονται υπόψη και να αφαιρούνται. 

Αρθρο 9 

Υπολογισμός των ενισχύσεων 

Ο υπολογισμός των ενισχύσεων αποζημίωσης; γίνεται 
σύμφωνα με τα προηγούμενα άρθρα, ως εξής: 

α) Για το Φυτικό Κεφάλαιο: 

Οι παραγωγοί που το φυτικό κεφάλαιο των εκμεταλ- 
λεύσεών τους καταστράφηκε με εντολή των αρμόδιων 
αρχών στο πλαίσιο υποχρεωτικού επίσημου προγράμ¬ 
ματος (πρόληψης και εκρίζωσης), δικαιούνται κρατική 
ενίσχυση το ύψος της οποίας ορίζεται μέχρι το 100% 
των απαιτούμενων και διαπιστωμένων δαπανών και 
εντός των ορίων της αγοραίας αξίας των φυτών αυτών, 
της δαπάνης κλιμακούμενης ανάλογα με τη δυναμικό¬ 
τητα του κεφαλαίου. 

Επιπλέον μπορεί να χορηγείται συμπληρωματική 
ενίσχυση για την απώλεια παραγωγής, εξαιτίας της 
ανασύστασης του Φυτικού Κεφαλαίου, λόγω υποχρε¬ 
ώσεων απομόνωσης και δυσχερειών ανασύστασης, σε 
έως τέσσερις ετήσιες δόσεις, σύμφωνα με τα αναγρα¬ 
φόμενα στο σχετικό επίσημο πρόγραμμα πρόληψης και 
εκρίζωσης. 

Στα έξοδα της δαπάνης ανασύστασης εμπεριέχεται 
και η δαπάνη εκρίζωσης και επαναφύτευσης νεαρών, 
υγιών δενδρυλλίων. 

Σε κάθε περίπτωση η ενίσχυση δεν μπορεί να υπερ¬ 
βαίνει το ποσό που έχει υπολογισθεί ως ανώτατο όριο 
ενίσχυσης με το σχετικό επίσημο πρόγραμμα. 

β) Για το Ζωικό Κεφάλαιο: 

Οι παραγωγοί που το ζωικό κεφάλαιο των εκμεταλ- 
λεύσεών τους σφάχτηκε ή θανατώθηκε με εντολή των 
αρμόδιων αρχών στο πλαίσιο υποχρεωτικού επίσημου 
προγράμματος πρόληψης και εκρίζωσης, δικαιούνται 
κρατική ενίσχυση το ύψος της οποίας ορίζεται μέχρι το 
100% των απαιτούμενων και διαπιστωμένων δαπανών 
και εντός των ορίων της αγοραίας αξίας των ζώων 
αυτών, της δαπάνης κλιμακούμενης ανάλογα με τη δυ¬ 
ναμικότητα του κεφαλαίου. 

Επιπλέον μπορεί να χορηγείται συμπληρωματική ενί¬ 
σχυση για την απώλεια εισοδήματος λόγω υποχρεώ¬ 
σεων απομόνωσης και δυσχερειών ανασύστασης του 
ζωικού κεφαλαίου, σε έως τέσσερις ετήσιες δόσεις, 
σύμφωνα με τα αναγραφόμενα στο σχετικό επίσημο 
πρόγραμμα πρόληψης και εκρίζωσης. 

Σε κάθε περίπτωση η ενίσχυση δεν μπορεί να υπερ¬ 
βαίνει το ποσό που έχει υπολογισθεί ως ανώτατο όριο 
ενίσχυσης με το σχετικό επίσημο πρόγραμμα 

Άρθρο 10 

Υποχρεώσεις δικαιούχων 

1. Οι δικαιούχοι των ενισχύσεων υποχρεούνται να 
αποδέχονται κάθε έλεγχο από τις αρμόδιες εθνικές ή 
κοινοτικές αρχές και να δηλώσουν ότι έλαβαν γνώση 
των όρων και προϋποθέσεων καθώς και των κυρώσεων 
από τη μη τήρησή των επίσημων προγραμμάτων και 
της παρούσας. 

2. Οι ενισχυθέντες δικαιούχοι υποχρεούνται να δια¬ 
τηρήσουν το σύνολο της ενισχυθείσας εκμετάλλευσης, 
για χρονικό διάστημα που θα καθορίζεται από το κατά 
περίπτωση επίσημο πρόγραμμα. 

3. Σε περίπτωση θανάτου του δικαιούχου, οι κληρο¬ 
νόμοι, κατά τη διαδικασία καταβολής των κρατικών ενι¬ 
σχύσεων και προκειμένου να τύχουν των εγκριθεισών 
ενισχύσεων, υποχρεούνται να προσκομίσουν τα προβλε- 
πόμενα από το επίσημο πρόγραμμα δικαιολογητικά, σε 
χρονικό διάστημα που δεν θα ξεπερνά τους έξι μήνες 
από το θάνατο του δικαιούχου. 

4. Στην περίπτωση που κατά την περίοδο εκπλήρωσης 
μιας μακροχρόνιας που έχει αναληφθεί ως προϋπόθεση 
για τη χορήγηση ενίσχυσης, ο δικαιούχος μεταβιβάσει 
την εκμετάλλευση, εξ ολοκλήρου ή εν μέρει, σε άλλο 
πρόσωπο, το πρόσωπο αυτό δύναται να τον υποκατα- 
στήσει μόνο ως προς τις υποχρεώσεις, για το υπόλοιπο 
της περιόδου, εφόσον τηρούνται οι προβλεπόμενες από 
το καθεστώς ενίσχυσης προϋποθέσεις και αποδεχθεί 
τις προβλεπόμενες δεσμεύσεις. Εάν αυτό δεν συμβεί 
ο αρχικός δικαιούχος υποχρεούται να επιστρέφει τις 
ενισχύσεις που έχει εισπράξει. Στις περιπτώσεις αυτές 
θα πρέπει να κοινοποιείται έγγραφο στην αρμόδια Υπη¬ 
ρεσία μαζί με τα σχετικά δικαιολογητικά, σε διάστημα 
μέχρι ένα μήνα από τη μεταβίβαση, ώστε να κρίνεται 
ο νέος δικαιούχος και στη συνέχεια να ενημερώνεται 
ο φάκελος. 


Άρθρο 11 
Έλεγχοι 

1. Γ ια τη διαπίστωση της τήρησης, των προϋποθέσεων 
της παρούσας και των επίσημων προγραμμάτων καθώς 
και των υποχρεώσεων και δεσμεύσεων των δικαιούχων, 
θα διενεργούνται έλεγχοι από τα όργανα που θα ορί¬ 
ζουν τα προγράμματα αυτά. 

2. Οι έλεγχοι διακρίνονται σε: 

α) Τακτικούς, που διενεργούνται κατόπιν προγραμ¬ 
ματισμού, και έκτακτους που διενεργούνται σε περι¬ 
πτώσεις καταγγελιών ή αμφιβολιών, ή σε οποιαδήποτε 
άλλη περίπτωση κριθεί σκόπιμο από τις αρμόδιες αρχές. 

β) Διοικητικούς, διασταυρωτικούς-μηχανογραφικούς, 
ελέγχους πληρωμών και επιτόπιους ελέγχους φυσικού 
αντικειμένου. 

3. Οι έλεγχοι πρέπει να διασφαλίζουν: 

Την ορθή εφαρμογή των σχετικών αποφάσεων, την 
πληρότητα και νομιμότητα των δικαιολογητικών και των 
παραστατικών πληρωμών, τη διαπίστωση της ανασύ¬ 
στασης/ αποκατάστασης/αντικατάστασης και την τήρη¬ 
ση των μακροχρόνιων δεσμεύσεων που έχει αναλάβει 
ο τελικός δικαιούχος. 

4. Οι έλεγχοι διενεργούνται σε τυχαίο δείγμα και αφο¬ 
ρούν όλα τα είδη ενισχύσεων. Οι δικαιούχοι, που επιλέ- 
χθηκαν για έλεγχο, ειδοποιούνται εγγράφως έγκαιρα 
και θα πρέπει να υποβάλλουν κάθε παραστατικό στοι¬ 
χείο που θα τους ζητηθεί κατά την κρίση του οργάνου 
ελέγχου, προκειμένου να συμβάλλουν στην εξαγωγή 
ασφαλών συμπερασμάτων για την τήρηση των υπο- 
χρεώσεών τους. Η παράλειψη υποβολής των στοιχείων 
αυτών ή η ανακριβής δήλωση στοιχείων, αποτελεί αθέ¬ 
τηση των όρων και προϋποθέσεων και επιβάλλονται οι 
ανάλογες κυρώσεις του επίσημου προγράμματος. 

5. Μετά τον έλεγχο συντάσσεται από το αρμόδια ελε¬ 
γκτικά όργανα, έκθεση ελέγχου με τα ευρήματα και τις 
διαπιστώσεις του ελέγχου καθώς και τα προβλήματα 
που προέκυψαν κατά τη διάρκειά του. 

6. Σε περίπτωση που διαπιστωθεί μη τήρηση κάποιου 
από τους όρους, ή τις διατάξεις για την εφαρμογή του 
επίσημου προγράμματος ή δήλωση ψευδών στοιχείων 
εκ μέρους δικαιούχου, αναστέλλονται οι πληρωμές και, 
ανάλογα με την περίπτωση, ο εισπράξας υποχρεούται 
να επιστρέφει εντόκως τα καταβληθέντα ποσά, εφαρ¬ 
μοζόμενης αναλόγως, από τις αρμόδιες αρχές, της δια¬ 
δικασίας των διατάξεων του άρθρου 28 του ν. 2520/1997. 
Σε περίπτωση μη καταβολής των απαιτούμενων ποσών, 
αυτά βεβαιώνονται στην αρμόδια Δ.Ο.Υ. του υπόχρεου, 
η δε είσπραξή τους γίνεται σύμφωνα με τις διατάξεις 
του Ν.Δ. 356/1974, «Περί κώδικος εισπράξεως Δημοσίων 
εσόδων» (ΚΕΔΕ), όπως κάθε φορά ισχύουν, υπέρ του 
ΕΆ.Γ.Α.. 

7. Σε περίπτωση ανωτέρας βίας, κατά την περίοδο 
εκπλήρωσης μιας μακροχρόνιας υποχρέωσης, μπορεί να 
μην απαιτηθεί η επιστροφή των ενισχύσεων που έλαβε ο 
δικαιούχος. Ως περιπτώσεις ανωτέρας βίας, μπορούν να 
γίνουν δεκτές, αποδεικνυόμενες με επίσημα έγγραφα, 
μεταξύ άλλων, κυρίως οι παρακάτω περιπτώσεις: 

α) Θάνατος του κατόχου της εκμετάλλευσης. 

β) Μακροχρόνια ανικανότητα προς εργασία του κα¬ 
τόχου της εκμετάλλευσης. 

γ) Απαλλοτρίωση ή αναδασμός σημαντικού τμήματος 
της εκμετάλλευσης, εφόσον δεν ήταν προβλέψιμη την 
ημέρα της ανάληψης της δέσμευσης. 

δ) Σοβαρή φυσική καταστροφή που έπληξε σημαντικά 
την εκμετάλλευση. 

ε) Καταστροφή λόγω ατυχήματος της εκμετάλλευσης. 

στ) Επιζωοτία που προσβάλλει το σύνολο ή μέρος της 
αγέλης του κατόχου της εκμετάλλευσης και για την 
οποία δε προβλέπεται δημόσια αποζημίωση / ενίσχυση. 

Στις περιπτώσεις αυτές θα πρέπει να κοινοποιείται 
έγγραφο στην αρμόδια Υπηρεσία, μαζί με τα σχετικά 
αποδεικτικά στοιχεία, εντός ενός μηνάς από τη στιγμή 
που ο δικαιούχος είναι σε θέση να το πράξει, ώστε να 
ενημερώνεται ο φάκελός του. 

Άρθρο 12 

Σύνταξη Ετήσιων Εκθέσεων 

Κάθε έτος συντάσσονται από τις αρμόδιες αρχές της 
παρ. 1 του άρθρου 4 εκθέσεις για την πορεία χορήγησης 
των κρατικών ενισχύσεων, οι οποίες αποστέλλονται και 
στην Ευρωπαϊκή Επιτροπή (Κανονισμός ΕΚ 794/2004, 
όπως ισχύει). 

Άρθρο 13 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 28 Νοεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ 

ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθμ. Δ.Τ.Ε. οικ 2739 (4) 

Καθιέρωση υπερωριακής απασχόλησης υπαλλήλων της 
Δ/νσης Τεχνικών Έργων της Περιφερειακής Ενότη¬ 
τας Ροδόπης, της Περιφέρειας Ανατολικής Μακεδο¬ 
νίας - Θράκης, για το έτος 2014. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 159 και 282 παράγραφος 
Ια, του Ν. 3852/2010 (ΦΕΚ 87 Α’) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 25 παρ. 7 του Ν. 2738/1999 
(ΦΕΚ 180/Α/1999) όπως ισχύουν σήμερα. 

3. Τ ις διατάξεις του άρθρου 23 του Ν. 3613/2007 (ΦΕΚ 
263/Α/2007). 

4. Τ ις διατάξεις του άρθρου 20 του Ν. 4024/2011 (ΦΕΚ 
226/Α/2011) καθώς και την υπ. αριθμ. 2/78400/0022/ 
14-11-2011 εγκύκλιο της 22ης Διεύθυνσης Μισθολογίου 
του Γενικού Λογιστηρίου του Κράτους «Συνταξιοδοτι- 
κές ρυθμίσεις, ενιαίο μισθολόγιο - βαθμολόγιο, εργα¬ 
σιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015». 


5. Το Π.Δ. 144/2010 (ΦΕΚ 237/Α/ 27-12-2010) «Οργα¬ 
νισμός της Περιφέρειας Ανατολικής Μακεδονίας και 
Θράκης». 

6. Την υπ' αριθμ. 2/7093/0022/2004 απόφαση (ΦΕΚ 215/ 
Β/5-2-2004)« Επέκταση των διατάξεων του Ν. 3205/2003 
στο προσωπικό σε σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α.» 

7. Την με αριθμ. πρωτ. 2/16606/0022/24-4-2009 εγκύ¬ 
κλιο της 22ης Διεύθυνσης Μισθολογίου του Γενικού 
Λογιστηρίου του Κράτους «Υπερωριακή απασχόληση 
προσωπικού με σχέση εργασίας ιδιωτικού δικαίου του 
Δημοσίου, των Ν.Π.Δ.Δ. και Ο.Τ.Α.» 

8. Την ανάγκη κάλυψης εκτάκτων υπηρεσιακών ανα¬ 
γκών για το έτος 2014, της Δ/νσης Τεχνικών Έργων 
της Π.Ε. Ροδόπης, δεδομένου ότι υπάρχει σοβαρότατη 
έλλειψη προσωπικού για τη στελέχωση όλων των υπη¬ 
ρεσιών της Περιφέρειας Α.Μ.Θ., λόγω των αυξημένων 
αρμοδιοτήτων και του όγκου εργασίας. 

9. Το γεγονός ότι για την αντιμετώπιση των παρα¬ 
πάνω εκτάκτων υπηρεσιακών αναγκών οι υπάλληλοι 
ασχολήθηκαν και εξακολουθούν να ασχολούνται πέραν 
του κανονικού ωραρίου εργασίας, δεδομένου ότι δεν 
είναι δυνατό να διεκπεραιωθούν οι εργασίες εντός του 
κανονικού ωραρίου εργασίας. 

10. Το γεγονός ότι οι υπάλληλοι της Δ/νσης Τεχνικών 
Έργων Π.Ε. Ροδόπης ασχολούνται με την αντιμετώπι¬ 
ση εκτάκτων αναγκών λόγω καιρικών φαινομένων, την 
συντήρηση, διαγράμμιση και επούλωση ασφάλτου του 
επαρχιακού και εθνικού οδικού δικτύου, την συντήρηση 
και αποκατάσταση όλου του οδικού δικτύου του ορεινού 
όγκου της Ροδόπης, τον καθαρισμό αυτοφυούς βλάστη¬ 
σης των ερεισμάτων και την κοπή κλαδιών των δένδρων 
που καλύπτουν το επαρχιακό και εθνικό δίκτυο. 

11. Το γεγονός ότι για την παραπάνω υπερωριακή 
απασχόληση έχει προβλεφθεί πίστωση ποσού 13.000,00 
ευρώ (δέκα τρεις χιλιάδες ευρώ), στον ειδικό φορέα 
0311 ΚΑΕ 0511, στον Προϋπολογισμό του οικονομικού 
έτους 2014 της Περιφέρειας Ανατολικής Μακεδονίας - 
Θράκης, εγκρίνουμε: 

α) Την καθιέρωση υπερωριακής απασχόλησης με 
αμοιβή, κατά τις απογευματινές ώρες για δέκα οκτώ 
(18) συνολικά υπάλληλους της Περιφέρειας Α.Μ.Θ. που 
ανήκουν στην Δ/νση Τεχνικών Έργων Π.Ε. Ροδόπης. 

β) Οι ώρες απογευματινής απασχόλησης ορίζονται 
κατά ανώτατο όριο σε είκοσι (20) ώρες το μήνα για 
κάθε υπάλληλο, και ως 300 ώρες το μήνα και ετησίως 
3.600 ώρες. 

γ) Για την Δ/νση Τεχνικών Έργων Π.Ε. Ροδόπης της 
Περιφέρειας Ανατολικής Μακεδονίας - Θράκης, θα εκ- 
δοθεί απόφαση συγκρότησης συνεργείου υπερωριακής 
απασχόλησης, στην οποία θα αναφέρονται ονομαστικά 
οι συμμετέχοντες υπάλληλοι, το αντικείμενο απασχό¬ 
λησης, το χρονικό διάστημα και οι ώρες απασχόλησης 
για τον κάθε ένα, κατά μήνα. 

δ) Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και θα τηρεί¬ 
ται ειδικό βιβλίο για το υπερωριακά παρασχεθέν έργο. 

ε) Το ύψος της δαπάνης που θα προκύψει υπολογίζε¬ 
ται να ανέλθει στο ποσό των δέκα τριών χιλιάδων ευρώ 
#13.000,00# συνολικά και θα καλυφθεί από πιστώσεις 
του Προϋπολογισμού του οικονομικού έτους 2014, Ειδι¬ 
κού Φορέα 0311 και ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 25 Νοεμβρίου 2013 
Ο Περιφερειάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

-♦- 

Αριθμ. απόφ. 94/22/15.11.2013 (5) 

Τροποποίηση της απόφασης ΕΠΑΘ 21/2/4.11.2011 «Κα¬ 
νονισμός ειδικής εκκαθάρισης πιστωτικών ιδρυμά¬ 
των», όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΠΙΣΤΩΤΙΚΩΝ ΚΑΙ 
ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του Καταστατικού της Τράπεζας 
της Ελλάδος, 

β) την Πράξη Εκτελεστικής Επιτροπής 1/20-12-2012 
(ΦΕΚ Β' 3410), όπως ισχύει, 

γ) το ν. 3601/2007 "Ανάληψη και άσκηση δραστηριοτή¬ 
των από πιστωτικά ιδρύματα, επάρκεια ιδίων κεφαλαίων 
των πιστωτικών ιδρυμάτων και των επιχειρήσεων παρο¬ 
χής επενδυτικών υπηρεσιών και λοιπές διατάξεις" (ΦΕΚ 
ΑΙ78), όπως ισχύει, και ιδίως τα άρθρα 68, παράγραφο 
2 και 68Α, παράγραφο 5 αυτού, 


δ) την απόφαση ΕΠΑΘ 21/2/4.11.2011 «Κανονισμός ει¬ 
δικής εκκαθάρισης πιστωτικών ιδρυμάτων», ΦΕΚ (Β' 
2498), όπως αυτή τροποποιήθηκε με την απόφαση ΕΠΑΘ 
55/1/23.11.2012, ΦΕΚ (Β' 3399) και με την απόφαση ΕΠΑΘ 
77/2/30.5.2013, ΦΕΚ (Β' 1492), 

ε) ότι από τις διατάξεις της παρούσας δεν προκύ¬ 
πτει δαπάνη σε βάρος του κρατικού προϋπολογισμού, 
αποφασίζει: 

να αντικαταστήσει το πρώτο εδάφιο της παραγράφου 
3 του άρθρου 6 της απόφασης 21/2/4.11.2011, όπως ισχύει, 
ως κατωτέρω: 

«Για απαιτήσεις κατά των οποίων έχουν προβληθεί 
αντιρρήσεις σύμφωνα με το άρθρο 4 διανέμεται, μό¬ 
νον αν πρόκειται για απαιτήσεις του Ταμείου Εγγύησης 
Καταθέσεων και Επενδύσεων και του Ταμείου Χρημα¬ 
τοπιστωτικής Σταθερότητας ή παρακρατείται από τον 
ειδικό εκκαθαριστή κατάλληλο ποσό σύμφωνα με το 
ύψος της απαίτησης και την εκτίμηση της πιθανότητας 
αναγνώρισής της.» 

Η παρούσα απόφαση να αναρτηθεί στον ιστότοπο 
της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

